  Туспуктэм: vk.com (Александр Старцев) Майя Бывальцева Яр ёросын Биграгуртысь (Дизьмино) быдэсак выльдэм школаез усьтӥзы. Уж туж трос вал, соин ик кема мынӥз, но табере дышетсконни выль кадь луиз. Со сярысь ёрослэн тӧроез Александр Старцев «ВКонтакте» мерлыко вотэсысь бамаз ивортӥз. Лэсьтӥськисьёс юртлэсь азьпалзэ, тыл, ву, шуныт сётон сӧзнэтъёсты, выжъёсты, вӧлдэтъёсты, борддоръёсты, ӧсъёсты воштӥзы. Кышкыттэмлыкез юнматон ужъёсты быдэстӥзы. Озьы ик выль партаос, мебель, сиськонние тӥрлык басьтӥзы. « Рос-прос тупатъям бере школа шӧдскымон воштӥськиз, со вань туала куронъёслы тупа, ваньбур, школалэн дизайнэз выльдэмын, тодон-валан басьтыны туж умой условиос кылдытэмын » Александр Старцев, Яр ёрослэн тӧроез Школаез «Модернизация школьных систем образования» программая тупатъязы. Тодэ вайытом, та нуналъёсы Ижкарысь 63 номеро, Можгаысь 10 номеро школаосты но Глазкарысь 8 номеро гимназиез быдэсак выльдэм бере усьтӥзы.  Тегъёс: школаос тупатъянужъёс Яр Дышетон Удмуртия  